CELEX: 22021D2213
Language: mt
Date: 2021-11-26 00:00:00
Title: Rakkomandazzjoni Nru 1/2021 tal-Kunsill ta’ Assoċjazzjoni UE-Eġittu tas-26 ta’ Novembru 2021 li tapprova l-estensjoni tal-validità tal-Prijoritajiet tas-Sħubija UE-Eġittu [2021/2213]

14.12.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 447/8
               
            
         RAKKOMANDAZZJONI Nru 1/2021 TAL-KUNSILL TA’ ASSOĊJAZZJONI UE-EĠITTU
         tas-26 ta’ Novembru 2021
         li tapprova l-estensjoni tal-validità tal-Prijoritajiet tas-Sħubija UE-Eġittu [2021/2213]
         IL-KUNSILL TA’ ASSOĊJAZZJONI UE-EĠITTU,
         Wara li kkunsidra l-Ftehim Ewro-Mediterranju li jistabbilixxi Assoċjazzjoni bejn il-Komunitajiet Ewropej u l-Istati Membri tagħhom, min-naħa l-waħda, u r-Repubblika Għarbija tal-Eġittu, min-naħa l-oħra,
         Billi:
         
                     (1)
                  
                  
                     Il-Ftehim Ewro-Mediterranju li jistabbilixxi Assoċjazzjoni bejn il-Komunitajiet Ewropej u l-Istati Membri tagħhom, min-naħa l-waħda, u r-Repubblika Għarbija tal-Eġittu, min-naħa l-oħra (1) (“il-Ftehim”) ġie ffirmat fil-25 ta’ Ġunju 2001 u daħal fis-seħħ fl-1 ta’ Ġunju 2004.
                  
               
                     (2)
                  
                  
                     Skont l-Artikolu 76 tal-Ftehim, il-Kunsill ta’ Assoċjazzjoni jista’ jagħmel rakkomandazzjonijiet xierqa.
                  
               
                     (3)
                  
                  
                     L-Artikolu 86 tal-Ftehim jipprovdi li l-Partijiet għandhom jieħdu kwalunkwe miżura ġenerali jew speċifika meħtieġa biex jissodisfaw l-obbligi tagħhom skont il-Ftehim u jaraw li jinkisbu l-objettivi stipulati fil-Ftehim.
                  
               
                     (4)
                  
                  
                     Fil-Kunsill ta’ Assoċjazzjoni tal-25 ta’ Lulju 2017, l-Unjoni Ewropea u l-Eġittu qablu dwar il-Prijoritajiet tas-Sħubija, kif stabbiliti fir-Rakkomandazzjoni Nru 1/2017 tal-Kunsill Assoċjazzjoni (2) biex jiggwidaw is-sħubija għall-perijodu 2017-2020.
                  
               
                     (5)
                  
                  
                     Wara ittra mill-Unjoni Ewropea, iż-żewġ Partijiet qablu li jenħtieġ li tiġi estiża l-validità tal-Prijoritajiet tas-Sħubija UE-Eġittu bħala dokument ta’ gwida biex tiġi kkonsolidata s-sħubija sakemm jiġu adottati Prijoritajiet tas-Sħubija aġġornati ġodda.
                  
               
                     (6)
                  
                  
                     L-Artikolu 10 tar-Regoli ta’ Proċedura tal-Kunsill ta’ Assoċjazzjoni jipprevedi l-possibbiltà li jiġu adottati rakkomandazzjonijiet permezz tal-proċedura bil-miktub bejn is-sessjonijiet jekk il-Partijiet jaqblu li jsir dan,
                  
               B’DAN JIRRAKKOMANDA:
         
            Artikolu 1
            Il-Kunsill ta’ Assoċjazzjoni, li jaġixxi permezz tal-proċedura bil-miktub, jirrakkomanda li l-validità tal-Prijoritajiet tas-Sħubija UE-Eġittu adottati fil-Kunsill ta’ Assoċjazzjoni UE-Eġittu fil-25 ta’ Lulju 2017 tiġi estiża sakemm jiġu adottati Prijoritajiet tas-Sħubija aġġornati ġodda mill-Kunsill ta’ Assoċjazzjoni.
         
         
            Artikolu 2
            Din ir-Rakkomandazzjoni għandha tidħol fis-seħħ fil-jum tal-adozzjoni tagħha.
         
         
            Magħmul fi Brussell, is-26 ta’ Novembru 2021.
            
               
                  Għall-Kunsill ta’ Assoċjazzjoni UE-Eġittu
               
               
                  Il-President
               
               Sameh Hassan SHOUKRY
            
         
         
            (1)  ĠU L 304, 30.9.2004, p. 39.
         
            (2)  Ir-Rakkomandazzjoni Nru 1/2017 tal-Kunsill ta’ Assoċjazzjoni UE-Eġittu tal-25 ta’ Lulju 2017 dwar qbil dwar il-Prijoritajiet tas-Sħubija UE-Eġittu (ĠU L 255, 3.10.2017, p. 26).